stanford-oval/wikipedia huggingface dataset:
มหาวิทยาลัยราชภัฏสงขลา
หน่วยงาน

คณะครุศาสตร์
คณะมนุษยศาสตร์และสังคมศาสตร์
คณะวิทยาการจัดการ [http://www.mgtsk.com/ เก็บถาวร 2017-09-25 ที่ เวย์แบ็กแมชชีน
คณะวิทยาศาสตร์และเทคโนโลยี
คณะเทคโนโลยการเกษตร http://agri.skru.ac.th เก็บถาวร 2016-04-08 ที่ เวย์แบ็กแมชชีน
คณะเทคโนโลยีอุตสาหกรรม
คณะศิลปกรรมศาสตร์
คณะนิติศาสตร์และรัฐประศาสนศาสตร์ (โครงการจัดตั้ง)
หน่วยงาน > วิทยาเขตสตูล

คณะครุศาสตร์ มหาวิทยาลัยราชภัฏสงขลา วิทยาเขตสตูล
วิทยาลัยนวัตกรรมและการจัดการ มหาวิทยาลัยราชภัฏสงขลา วิทยาเขตสตูล
คณะพยาบาลศาสตร์ มหาวิทยาลัยราชภัฏสงขลา วิทยาเขตสตูล
คณะอุตสาหกรรมบริการและการท่องเที่ยว มหาวิทยาลัยราชภัฏสงขลา วิทยาเขตสตูล
คณะวิศวกรรมศาสตร์ มหาวิทยาลัยราชภัฏสงขลา วิทยาเขตสตูล
คณะศิลปศาสตร์ (โครงการจัดตั้ง)
คณะเกษตรศาสตร์และเทคโนโลยี (โครงการจัดตั้ง)
สถาบันวิจัยและพัฒนา
แหล่งข้อมูลอื่น

มหาวิทยาลัยราชภัฏสงขลา เก็บถาวร 2007-02-06 ที่ เวย์แบ็กแมชชีน
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
มหาวิทยาลัยแคลิฟอร์เนีย

The seal of the University of California 1868
ที่ตั้งของมหาวิทยาลัยแคลิฟอร์เนีย ทั้ง 10 แห่งในรัฐแคลิฟอร์เนีย
มหาวิทยาลัยแคลิฟอร์เนีย (อังกฤษ: University of California) เป็นระบบของกลุ่มมหาวิทยาลัย 10 แห่งในรัฐแคลิฟอร์เนีย ซึ่งมีนักศึกษาทั้งหมด 191,000 คน และศิษย์เก่าในปัจจุบันมากกว่า 1,340,000 คน โดยมหาวิทยาลัยที่ตั้งแห่งแรกคือ มหาวิทยาลัยแคลิฟอร์เนีย เบิร์กลีย์ ก่อตั้งในปี พ.ศ. 2411 และล่าสุดคือ มหาวิทยาลัยแคลิฟอร์เนีย เมอร์เซด ก่อตั้งในปี พ.ศ. 2548 ในปัจจุบันมีอยู่ 10 มหาวิทยาลัย ได้แก่
มหาวิทยาลัยแคลิฟอร์เนีย ซานดิเอโก
มหาวิทยาลัยแคลิฟอร์เนีย ซานฟรานซิสโก
มหาวิทยาลัยแคลิฟอร์เนีย ซานตาบาร์บารา
มหาวิทยาลัยแคลิฟอร์เนีย ซานตาครูซ
มหาวิทยาลัยแคลิฟอร์เนีย เดวิส
มหาวิทยาลัยแคลิฟอร์เนีย เบิร์กลีย์
มหาวิทยาลัยแคลิฟอร์เนีย เมอร์เซด
มหาวิทยาลัยแคลิฟอร์เนีย ริเวอร์ไซด์
มหาวิทยาลัยแคลิฟอร์เนีย ลอสแอนเจลิส
มหาวิทยาลัยแคลิฟอร์เนีย เออร์ไวน์
กลุ่มมหาวิทยาลัยแคลิฟอร์เนียทั้งสิบแห่งนี้ มีผู้ได้รับรางวัลโนเบลรวมทั้งหมด 32 คน (2552)
มหาวิทยาลัยเฟอร์กูสซัน

| --- | --- |
มหาวิทยาลัยเฟอร์กูสซัน
ชื่อเดิม: วิทยาลัยเฟอร์กูสซัน
คติพจน์: Knowledge is Power ความรู้คือพลัง
ประเภท: รัฐบาล
สถาปนา: 1885
สังกัดการศึกษา: มหาวิทยาลัยสาวิตรีฟูเลปูเน, UGC
นายกสภาสถาบัน: สมาคมการศึกษาเดกกัน
อาจารย์ใหญ่: ดร. รวินทรสิงห์ จี. ปรเทศี
Vice principals: ดร. เอ็น.เอ็ม. กุลกรรณี ศ. พี.เอ็ม. ปวร สวตี จัวเกลการ์
ที่อยู่: ถนนเฟอร์กูสซันคอลเลจ, ปูเณ, รัฐมหาราษฏระ, ประเทศอินเดีย 18°31′26″N 73°50′21″E﻿ / ﻿18.523969°N 73.839219°E﻿ / 18.523969; 73.839219
วิทยาเขต: นคร, 65 เอเคอร์ (260,000 ตารางเมตร)
เว็บไซต์: www.fergusson.edu
มหาวิทยาลัยเฟอร์กูสซัน (อังกฤษ: Fergusson University) หรือชื่อเดิม วิทยาลัยเฟอร์กูสซัน (อังกฤษ: Fergusson College) เป็นวิทยาลัยอิสระของรัฐบาลซึ่งเปิดสอนในสาขาวิชาศิลปศาสตร์และวิทยาศาสตร์ ตั้งอยู่ในเมืองปูเณ รัฐมหาราษฏระ ประเทศอินเดีย ก่อตั้งขึ้นในปี 1885 โดยสมาคมการศึกษาเดกกัน ผู้อำนวยการวิทยาลัยคนแรกคือ ศาสตราจารย์วมัน ศิวราม อาปเต ผู้อำนวยการคนที่สองของวิทยาลัยคือ โคปาล คเณศ อาครกร นักปฏิรูปสังคม นักข่าว นักคิด และนักการศึกษา นับตั้งแต่สิงหาคม 1892 จนเสียชีวิตในเดือนมิถุนายน 1895
ชื่อของวิทยาลัยตั้งตามชาวสก็อต เซอร์เจมส์ เฟอร์กูสซัน ผู้เป็นข้าหลวงใหญ่ประจำบอมเบย์ ผู้บริจาคเงินก่อสร้างเป็นจำนวน 1,200 รูปี วิทยาลัยอยู่ภายใต้ขอบเขตอำนาจของมหาวิทยาลัยปูเณนับตั้งแต่ปี 1948 จนกระทั่งในเดือนพฤษภาคม 2018 วิทยาลัยได้รับการยกวิทยฐานะขึ้นเป็นมหาวิทยาลัยเฟอร์กูสซัน เป็นมหาวิทยาลัยเดี่ยวภายใต้การบริหารของตนเองตามคำสั่งของกระทรวง
วิทยาลัยเฟอร์กูสซันมีความใกล้ชิดกับการเมืองของอินเดียมาโดยตลอด บรรดาผู้ก่อตั้งวิทยาลัยเป็นสมาชิกยุคก่อตั้งของพรรคคองเกรสแห่งชาติอินเดีย เช่น พาล คงคาธาร ดิลก และโคปาล กฤษณะ โคขเล และสมาชิกยุคแรกเริ่มคนสำคัญของขบวนการสังคมนิยมอินเดีย เช่น โคปาล คเณศ อาครกร นอกจากนี้ศิษย์เก่าของวิทยาลัยมีบุคคลในการเมืองอินเดีย เช่น รัฐมนตรี สมาชิกสภานิติบัญญัติ และนายกรัฐมนตรีสองคน
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน :  ISNI
มหาวิทยาลัยริไจนา

| --- | --- |

ชื่อย่อ: UR, U of R
คติพจน์: As One Who Serves
ประเภท: มหาวิทยาลัยของรัฐ
สถาปนา: พ.ศ. 2454
ที่ตั้ง: ริไจนา, รัฐซัสแคตเชวัน, ประเทศแคนาดา
เว็บไซต์: www.uregina.ca
มหาวิทยาลัยริไจนา (อังกฤษ: University of Regina) เป็นมหาวิทยาลัยของรัฐบาลในรัฐซัสแคตเชวัน ประเทศแคนาดา มีนักศึกษาประมาณ 12,800 คน
ประวัติ

มหาวิทยาลัยริไจนามีต้นกำเนิดจากวิทยาลัยริไจนา (Regina College) ซึ่งเป็นโรงเรียนระดับมัธยมที่ก่อตั้งขึ้นในปี พ.ศ. 2454 แรกเริ่มมีนักเรียนเพียง 27 คน ต่อมามีการเปิดหลักสูตรในระดับประกาศนียบัตร โดยเป็นวิทยาเขตหนึ่งของมหาวิทยาลัยซัสแคตเชวัน (University of Saskatchewan) และได้แยกตัวออกเป็นมหาวิทยาลัยในปี พ.ศ. 2517 เงินทุนของมหาวิทยาลัยประจำปี 2550-2551 เป็นจำนวนเงินประมาณ 4,200,000,000 บาท
คณะที่เปิดสอน

ปัจจุบันมหาวิทยาลัยริไจนาประกอบด้วย 9 คณะ 25 ภาควิชา มีศูนย์วิจัยและวิทยาเขตรวม 13 แห่ง เปิดสอนทั้งในระดับปริญญาตรี ปริญญาโทและปริญญาเอก
คณะบริหารธุรกิจ
คณะศิลปศาสตร์
คณะศึกษาศาสตร์
คณะวิศวกรรมศาสตร์
คณะศิลปกรรมศาสตร์
คณะกายภาพบำบัดและสุขภาพศึกษา
คณะวิทยาศาสตร์
คณะสังคมสงเคราะห์ศาสตร์
คณะบัณฑิตศึกษาและงานวิจัย (Faculty of Graduate Studies and Research) โดยการประสานความร่วมมือกับคณะข้างต้น
วิทยาลัยในเครือ

มหาวิทยาลัยเฟิสต์เนชันส์แห่งแคนาดา (First Nations University of Canada)
วิทยาลัยแคมเปียน (Campion College)
วิทยาลัยลูเธอร์ (Luther College) - เปิดสอนในระดับมัธยมศึกษา ปัจจุบันมีนักเรียนประมาณ 500 คน คณาจารย์ประมาณ 30 คน
สมาคมนักเรียนไทยแห่งมหาวิทยาลัยริไจนา

สมาคมนี้ก่อตั้งขึ้นมาเพื่อเป็นศูนย์กลางให้นักเรียนไทยหรือผู้สนใจในวัฒนธรรมไทย ได้มีโอกาสมาทำกิจกรรมร่วมกัน รวมทั้งยังเป็นการเผยแพร่วัฒนธรรมไทย โดยสมาคมได้ดำเนินการจัดกิจกรรมเพื่อเผยแพร่วัฒธรรมเป็นประจำทุก ๆ ปี และได้รับการตอบรับที่ดีจาก นักศึกษาและบุคลากรใน มหาวิทยาลัยรวมทั้งชาวเมืองริไจนา ปัจจุบันมีนักเรียนไทยอยู่ประมาณ 30 คน ศึกษาในระดับปริญญาตรี ปริญญาโทและปริญญาเอก
ศิษย์เก่าที่มีชื่อเสียง

ฯพณฯ ราล์ฟ เอ็ดวาร์ด กูดเอล (The Honourable Ralph Edward Goodale)  อดีตรัฐมนตรีว่าการกระทรวงการคลัง ประเทศแคนาดา
ดร.จอห์น รอเบิร์ต ฮิวสัน (Dr.John Robert Hewson) นักเศรษฐศาสตร์และอดีตหัวหน้าพรรคเสรีนิยม (Liberal Party) ประเทศออสเตรเลีย
แหล่งข้อมูลอื่น

เว็บไซต์มหาวิทยาลัยริไจนา
สมาคมนักเรียนไทยแห่งมหาวิทยาลัยริไจนา เก็บถาวร 2007-05-21 ที่ เวย์แบ็กแมชชีน
English as a Second Language Program มหาวิทยาลัยริไจนา
Riddell Center
มหาวิทยาลัยเฟิสต์เนชันส์แห่งแคนาดา
มหาวิทยาลัยวิสคอนซิน แมดิสัน

| --- | --- |
University of Wisconsin-Madison

คติพจน์: Numen Lumen
คติพจน์อังกฤษ: "God, our light" or  "The divine within the universe, however manifested, is my light."
ประเภท: มหาวิทยาลัยรัฐ
สถาปนา: ค.ศ. 1848
ทุนทรัพย์: $1.87 พันล้าน ดอลลาร์สหรัฐ 
อธิการบดี: Rebecca Blank
อาจารย์: 2,054
ผู้ศึกษา: 42,595 (Fall 2010)
ปริญญาตรี: 28,897 (ฤดูใบไม้ร่วง 2010)
บัณฑิตศึกษา: 9,358 (ฤดูใบไม้ร่วง 2010)
ที่ตั้ง: แมดิสัน,  รัฐวิสคอนซิน,  สหรัฐ
วิทยาเขต: เขตเมือง  936 เอเคอร์ (379 เฮกตาร์)
สี: แดงคาร์ดินัล และขาว           
มาสคอต: Bucky Badger (Buckingham U. Badger)
เว็บไซต์: www.wisc.edu/%20wisc.edu

มหาวิทยาลัยวิสคอนซิน แมดิสัน (อังกฤษ: University of Wisconsin-Madison) หรือนิยมเรียก มหาวิทยาลัยวิสคอนซิน มหาวิทยาลัยรัฐในสหรัฐอเมริกา ตั้งอยู่ที่เมืองแมดิสัน ในรัฐวิสคอนซิน มหาวิทยาลัยก่อตั้งในปี พ.ศ. 2391 (ค.ศ. 1848) ในปัจจุบัน (ปี พ.ศ. 2548 เทอมฤดูใบไม้ร่วง) มีนักศึกษาทั้งหมด  41,480 คน ซึ่งทำให้มหาวิทยาลัยวิสคอนซิน มีนักศึกษามากเป็นอันดับ 10 ของมหาวิทยาลัยในสหรัฐอเมริกา
มหาวิทยาลัยวิสคอนซิน แมดิสัน มีชื่อเสียงในด้านแพทยศาสตร์ ศึกษาศาสตร์ ภูมิศาสตร์ ประวัติศาสตร์ สังคมศาสตร์ นิติศาสตร์ และรัฐศาสตร์
มหาวิทยาลัยตั้งอยู่ในตัวเมืองโดยด้านหลังมหาวิทยาลัยเป็นทะเลสาบขนาดใหญ่ และด้านหน้ามหาวิทยาลัยเป็นถนนชื่อสเตต เป็นแหล่งชอปปิงชื่อดังของเมืองแมดิสัน
ภาพในมหาวิทยาลัยวิสคอนซิน ด้านหลังเป็นตึกแคปิตอลของรัฐวิสคอนซิน
ศิษย์เก่าที่มีชื่อเสียงชาวไทย

กัญจนา ศิลปอาชา อดีตรัฐมนตรีช่วยว่าการกระทรวงศึกษาธิการ
แก้วสรร อติโพธิ  อดีตเลขานุการคณะกรรมการตรวจสอบ คณะกรรมการตรวจสอบการกระทำที่ก่อให้เกิดความเสียหายแก่รัฐ (คตส)
ดวงกมล ชาติประเสริฐ คณบดีคณะนิเทศศาสตร์ จุฬาลงกรณ์มหาวิทยาลัย
หม่อมหลวงณัฏฐกรณ์ เทวกุล  พิธีกร นักการเมือง
เกษม ศิริสัมพันธ์ นักการเมือง อดีตรัฐมนตรี
ชัยอนันต์ สมุทวณิช
ชาติชาย ณ เชียงใหม่ สมาชิกสภาปฏิรูปแห่งชาติ
ไชยันต์ ไชยพร อาจารย์ประจำคณะรัฐศาสตร์ จุฬาลงกรณ์มหาวิทยาลัย
ณหทัย ทิวไผ่งาม
ธวัช วิชัยดิษฐ อดีตเลขาธิการนายกรัฐมนตรี
ธเนศ วงศ์ยานนาวา อาจารย์ประจำคณะรัฐศาสตร์ มหาวิทยาลัยธรรมศาสตร์
ประเสริฐ โศภน
ปิยะบุตร ชลวิจารณ์ อดีตรัฐมนตรีช่วยว่าการกระทรวงอุตสาหกรรม
พรชัย มาตังคสมบัติ
ภักดี โพธิศิริ
สืบแสง พรหมบุญ นักวิชาการทางด้านประวัติศาสตร์
วิชัย ริ้วตระกูล
เสริมลาภ วสุวัต
อิสสรีย์ หรรษาจรูญโรจน์ อธิการบดีมหาวิทยาลัยเทคโนโลยีราชมงคลรัตนโกสินทร์
รศ.ดร.ราชวดี ศิลาพันธ์ มหาวิทยาลัยเทคโนโลยีพระจอมเกล้าธนบุรี
รศ.ดร.เชาวลิต ลิ้มมณีวิจิตร รองอธิการบดี มหาวิทยาลัยเทคโนโลยีพระจอมเกล้าธนบุรี เลขานุการรัฐมนตรีว่าการกระทรวงวิทยาศาสตร์และเทคโนโลยี
ศ.ดร.นิธิ อัครศรีดำรงกุล(ชื่นชุ่ม) นักวิชาการด้านเศรษฐศาสตร์
รศ. ดร. ยุกติ มุกดาวิจิตร อาจารย์คณะสังคมวิทยาและมานุษยวิทยา มหาวิทยาลัยธรรมศาสตร์
รศ. ดร. ประจักษ์ ก้องกีรติ รองคณบดีฝ่ายวิจัยและบริการวิชาการ คณะรัฐศาสตร์ มหาวิทยาลัยธรรมศาสตร์
ศ.ดร.สุชัชวีร์ สุวรรณสวัสดิ์ อดีตอธิการบดีมหาวิทยาลัยพระจอมเกล้าเจ้าคุณทหารลาดกระบังและผู้สมัครรับเลือกตั้งผู้ว่ากรุงเทพมหานคร พ.ศ.2565
ดร.การดี เลียวไพโรจน์ หัวหน้าคณะที่ปรึกษาศูนย์วิจัยอนาคตศึกษา
ผศ.ดร.พรสันต์ เลี้ยงบุญเลิศชัย อาจารย์ประจำคณะนิติศาสตร์ จุฬาลงกรณ์มหาวิทยาลัย
บุคคลชาวไทยที่ได้ไปเป็นอาจารย์

ศ.ดร.ธงชัย วินิจจะกูล อาจารย์ประจำภาควิชาประวัติศาสตร์เอเชียตะวันออกเฉียงใต้และประวัติศาสตร์ไทย
แหล่งข้อมูลอื่น

เว็บไซต์มหาวิทยาลัยวิสคอนซิน แมดิสัน
สมาคมนักเรียนไทย มหาวิทยาลัยวิสคอนซิน แมดิสัน เก็บถาวร 2006-01-05 ที่ เวย์แบ็กแมชชีน
มหาวิทยาลัยเวย์นสเตต

ระวังสับสนกับ Wayne State College วิทยาลัยแห่งหนึ่งในรัฐ Nebraska
| --- | --- |
คติพจน์: "Industry, Intelligence, Integrity"
ประเภท: Public university
สถาปนา: 1868
ทุนทรัพย์: US $247.1 million (2012) 
อาจารย์: 2,901
ผู้ศึกษา: 28,938
ที่ตั้ง: Detroit, Michigan, USA
วิทยาเขต: 203 เอเคอร์ (0.82 ตารางกิโลเมตร), Urban
สี: Green and Gold            
ฉายา: Warriors
เว็บไซต์: wayne.edu

มหาวิทยาลัยเวย์นสเตต (อังกฤษ: Wayne State University WSU) เป็นมหาวิทยาลัยวิจัยของรัฐตั้งอยู่ที่เมืองดีทรอยต์ รัฐมิชิแกน ประเทศสหรัฐอเมริกา ในบริเวณ Midtown ซึ่งเป็นเขตศูนย์กลางทางประวัติศาสตร์และวัฒนธรรมของเมือง ก่อตั้งขึ้นเมื่อ ค.ศ. 1868 WSU ประกอบไปด้วยโรงเรียนและวิทยาลัยรวมกัน 13 แห่ง เปิดสอน 370 หลักสูตรแก่นักศึกษาเกือบ 29,000 คน ทั้งระดับปริญญาตรีและบัณฑิตศึกษา โดยเป็นมหาวิทยาลัยที่ใหญ่ที่สุดอันดับที่สามของรัฐมิชิแกน และติดอันดับมหาวิทยาลัยที่ใหญ่ที่สุดห้าสิบแห่งทั่วสหรัฐอเมริกา
แหล่งข้อมูลอื่น

(อังกฤษ) เว็บไซต์ทางการ
(ไทย) เราหวังว่าจะมีโอกาสต้อนรับคุณเข้าสู่ Wayne State University ในดีทรอยต์!
(อังกฤษ) Official Athletics website
มหกรรมพืชสวนโลกเฉลิมพระเกียรติฯ ราชพฤกษ์ 2549

สำหรับงานในปี พ.ศ. 2554 ดูที่ มหกรรมพืชสวนโลกเฉลิมพระเกียรติฯ ราชพฤกษ์ 2554
| เชียงใหม่ เอ็กซ์โป 2549–2550 |
| --- | --- |
ตราสัญลักษณ์ของงาน
ภาพรวม
ระดับ BIE: มหกรรมพืชสวน
ชื่อ: มหกรรมพืชสวนโลกเฉลิมพระเกียรติฯ ราชพฤกษ์
คำขวัญ: "To Express Love For Humanity"
พื้นที่: 80 เฮกตาร์ (200 เอเคอร์)
ผู้เข้าชม: 3,781,624
ผู้เข้าร่วม
ประเทศเข้าร่วม: 30
ที่จัดงาน
ประเทศผู้จัด: ประเทศไทย
เมืองเจ้าภาพ: เชียงใหม่
สถานที่จัดงาน: อุทยานหลวงราชพฤกษ์
พิกัด: 18°44′45.4″N 98°55′31.8″E﻿ / ﻿18.745944°N 98.925500°E﻿ / 18.745944; 98.925500
ลำดับเวลา
คัดเลือก: 1 ธันวาคม 2548 (2548-12-01)
เริ่มต้น: 1 พฤศจิกายน 2549 (2549-11-01)
สิ้นสุด: 31 มกราคม 2550 (2550-01-31)
มหกรรมพืชสวน
ก่อนหน้า: มหกรรมพืชสวนโลก 2003 ที่ ร็อสท็อค
ถัดไป: ฟลอริเอด 2012 ที่ เวนโล
เอ็กซ์โปวาระพิเศษ
ก่อนหน้า: เอ็กซ์โป 1998 ที่ ลิสบอน
ถัดไป: เอ็กซ์โป 2008 ที่ ซาราโกซา
นิทรรศการโลก
ก่อนหน้า: เอ็กซ์โป 2005 ที่ จังหวัดไอจิ
ถัดไป: เอ็กซ์โป 2010 ที่ เซี่ยงไฮ้
มหกรรมพืชสวนโลกเฉลิมพระเกียรติฯ ราชพฤกษ์ 2549 (อังกฤษ: International Horticulture Exposition for His Majesty the King; Royal Flora Ratchapruek 2006) หรือเรียกโดยย่อว่า ราชพฤกษ์ 2549 เป็นงานมหกรรมจัดแสดงด้านพืชสวนกลางแจ้ง จัดขึ้นระหว่างวันที่ 1 พฤศจิกายน 2549 – 28 กุมภาพันธ์ 2550 ณ ศูนย์วิจัยเกษตรหลวงเชียงใหม่ ตำบลแม่เหียะ อำเภอเมืองเชียงใหม่ จังหวัดเชียงใหม่
มหกรรมพืชสวนโลกจัดขึ้นโดยใช้งบประมาณทั้งสิ้น 2,404 ล้านบาท จัดขึ้นในนามของรัฐบาลไทย โดยสวนพฤกษศาสตร์สมเด็จพระนางเจ้าสิริกิติ์ สำนักนายกรัฐมนตรี กระทรวงเกษตรและสหกรณ์ กรมวิชาการเกษตร และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS)  และการรับรองมาตรฐานมหกรรมระดับโลก ระดับ A1 (มาตรฐานมหกรรมขั้นสูงสุด) การจัดงานจาก สมาคมพืชสวนระหว่างประเทศ (AIPH) และสำนักงานมหกรรมโลก (BIE) โดยประเทศไทยนับเป็นประเทศที่สามในทวีปเอเชีย ที่ได้รับรองการจัดงานมหกรรมระดับโลกจาก BIE ต่อจากจีน และญี่ปุ่น
ตลอดช่วงการจัดงานมหกรรมพืชสวนโลก ได้ก่อให้เกิดเม็ดเงินสะพัดสู่ธุรกิจด้านการท่องเที่ยวในจังหวัดเชียงใหม่คิดเป็นมูลค่าประมาณ 23,000 ล้านบาท โดยที่ร้อยละ 65 เป็นรายได้จากนักท่องเที่ยวคนไทย และร้อยละ 35 เป็นรายได้จากนักท่องเที่ยวต่างชาติ
ชื่องาน

สำหรับการเขียนชื่อเต็มของงานจะละเว้นการออกพระนาม เขียนว่า "มหกรรมพืชสวนโลกเฉลิมพระเกียรติฯ" แทนการเอ่ยชื่อเต็มของงานคือ "มหกรรมพืชสวนโลกเฉลิมพระเกียรติพระบาทสมเด็จพระเจ้าอยู่หัว เนื่องในโอกาสทรงครองสิริราชสมบัติครบ 60 ปี และเจริญพระชนมพรรษา 80 พรรษา"
ระยะเวลาการจัดงาน

มหกรรมพืชสวนโลกเฉลิมพระเกียรติฯ ราชพฤกษ์ 2549  บนพื้นที่รวม 470 ไร่ จะมีการแสดง ความหลากหลายของพืชพรรณไม้ต่าง ๆ กว่า 2,200 ชนิด จำนวนกว่า 2 ล้าน 5 แสนต้น ซึ่งนับว่าเป็นมหกรรมพืชสวนโลกเขตร้อนชื้นที่สมบูรณ์ที่สุดของโลก
และเป็นหนึ่งในโครงการ ไทยแลนด์แกรนด์อินวิเตชั่น (Thailand Grand Invitation) ของการท่องเที่ยวแห่งประเทศไทย
วัตถุประสงค์

วัตถุประสงค์หลักของงาน เป็นการเฉลิมฉลองเนื่องในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ ๙) ทรงครองสิริราชสมบัติครบ 60 ปีในวันที่ 9 มิถุนายน พ.ศ. 2549 และ ทรงเจริญพระชนมพรรษา 80 พรรษา วันที่ 5 ธันวาคม พ.ศ. 2550 เพื่อเฉลิมพระเกียรติฯพระมหากษัตริย์ผู้เป็นมิ่งขวัญของปวงชนชาวไทย การจัดงานครั้งนี้ จึงกำหนดจัดอย่างยิ่งใหญ่ โดยมุ่งเน้นการเผยแผ่พระเกียรติคุณและพระอัจฉริยภาพในด้านการเกษตรกรรม และโครงการในพระราชดำริ ซึ่งได้ทรงคิดค้นและก่อตั้ง เพื่ออำนวยประโยชน์สุขให้แก่ประชาชนชาวไทย
การแบ่งพื้นที่จัดแสดง

งานราชพฤกษ์ 2549 แบ่งพื้นที่จัดแสดง เป็น 5 ส่วนคือ สวนเฉลิมพระเกียรติประเภทองค์กร (Corporate Garden) , สวนนานาชาติเฉลิมพระเกียรติ (International Garden) ส่วนจัดแสดงพันธุ์ไม้เขตร้อนชื้น (Tropical Garden) ส่วนจัดแสดงนิทรรศการในอาคาร (Indoor Exhibition) และส่วนจัดแสดงเฉลิมพระเกียรติหอคำหลวง (Royal Pavilion) ภายใต้แนวคิด "เพื่อนำความรักสู่มนุษยชาติ" (to Express the Love for Humanity") นอกจากนี้ยังเป็นส่วนการแสดงประกอบย่อย ๆ แบ่งเป็นส่วนต่าง ๆ อีกดังนี้
* อาคารหอคำหลวง เป็นส่วนเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะพระมหากษัตริย์นักการเกษตรของโลก
สวนไม้ผลไทยและอาคารแสดงนิทรรศการผลไม้
สวนรวบรวมพันธุ์ไม้เขตร้อนชื้นโดยจัดแบ่งกลุ่มการแสดงตามคุณลักษณะ
สวนนิทรรศการเกี่ยวกับยางพารา
อาคารแสดงพันธุ์ไม้เขตร้อน
อาคารแสดงพันธุ์ไม้เขตหนาว
อาคารแสดงการปลูกพืชไม่ใช้ดิน
อาคารแสดงเทคโนโลยีการเพาะเนื้อเยื้อ
ลานและเวทีการแสดงกลางแจ้ง
อาคารแสดงโลกแมลง
สนามเด็กเล่น
กิจกรรมในงานมีความหลากหลาย เช่น การละเล่นพื้นบ้าน การแสดงวัฒนธรรมนานาชาติ ดนตรีในสวน ขบวนพาเรด งานแสดงน้ำพุดนตรี การสัมมนาทางวิชาการ การบริการต่าง ๆ ได้แก่ ศูนย์อาหาร การสื่อสาร การพยาบาล การท่องเที่ยว เป็นต้น
ระเบียงภาพ

หอคำหลวง
หอคำหลวง สถาปัตยกรรมล้านนาไทย
สวนนานาชาติจากประเทศฮอลแลนด์
ภาพเขียนเกี่ยวกับพระราชกรณียกิจ ภายในหอคำหลวง
ประติมากรรมรูปร่มด้านหน้าทางเข้า
สวนองค์กรแสดง "แนวพระราชดำริทฤษฎีใหม่" ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
การแสดงน้ำพุดนตรี
การแสดงน้ำพุดนตรี เกี่ยวกับสมเด็จย่าและพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กิจกรรมพาเหรด
ประเทศที่เข้าร่วมงาน

ประเทศไทยได้รับการยืนยันเข้าร่วมงานอย่างเป็นทางการแล้วจากรัฐบาล 36 ประเทศจาก 5 ทวีป ได้แก่ ทวีปยุโรป อเมริกากลาง อเมริกาใต้ แอฟริกา และเอเชีย โดยมีประเทศต่าง ๆ แบ่งตามลักษณะการร่วมงาน ดังนี้
สวนภายนอกอาคารคือพื้นที่จัดแสดงกลางแจ้งประกอบด้วย 23 สวน จาก 22 ประเทศ ได้แก่ บังกลาเทศ เบลเยียม จีน กัมพูชา อิหร่าน ญี่ปุ่น เคนยา ลาว มอริเตเนีย โมร็อกโก เนปาล เนเธอร์แลนด์ แอฟริกาใต้ ซูดาน ตุรกี เวียดนาม สเปน อินโดนีเชีย อินเดีย มาเลเซีย ภูฏาน และกาตาร์ ทั้งนี้ ประเทศญี่ปุ่น มีการจัดแสดง 2 สวน คือสวนประเทศญี่ปุ่น และสวนคันไซ
สวนภายในอาคาร และนิทรรศการหมุนเวียน เป็นพื้นที่จัดแสดงในร่ม ส่วนใหญ่เป็นการจัดแสดงชั่วคราว หมุนเวียนไปตลอดงาน ประกอบด้วยการจัดแสดงจากประเทศ สวิตเซอร์แลนด์ แคนาดา บรูไนดารุสซาลาม ไต้หวัน ญี่ปุ่น เกาหลีใต้ ตูนิเซีย เคนยา ซูดาน ตรินิแดดและโตเบโก กาบอง บุรุนดี ไนจีเรีย มาดากัสการ์ ปากีสถาน บัลแกเรีย และเยเมน
ตุ๊กตาสัญลักษณ์ของงาน

ตุ๊กตาสัญลักษณ์ของงาน (mascots) มีอยู่ 9 ตัวคือ
น้องคูน มีชื่อจริงว่า  "ราชพฤกษ์" ซึ่งเป็นต้นไม้ประจำชาติไทย เป็นตุ๊กตาสัญลักษณ์งานมหกรรมพืชสวนโลก
น้องกุหลาบ เป็นสัญลักษณ์สื่อแทน "ดอกกุหลาบควีนสิริกิติ์"
นารี เป็นสัญลักษณ์สื่อแทน ดอกกล้วยไม้รองเท้านารี
บัว เป็นสัญลักษณ์สื่อแทน ดอกบัว ดอกไม้ที่ได้รับการยกย่องให้เป็น "ราชินีแห่งไม้น้ำ"
ก้านยาว เป็นสัญลักษณ์สื่อแทน "ทุเรียน" ผลไม้ที่ได้รับการยกย่องให้เป็น "ราชาของผลไม้"
มังคุด เป็นสัญลักษณ์สื่อแทน "มังคุด" ผลไม้ที่ได้รับการยกย่องให้เป็น "ราชินีของผลไม้"
ฝักบัว เป็นสัญลักษณ์สื่อแทน "ฝักบัวรดน้ำ"
จ้อน เป็นสัญลักษณ์สื่อแทน "ผักกาด" ผักที่มีต้นกำเนิดอยู่ในทวีปเอเชีย
ตาทุ่ง เป็นสัญลักษณ์สื่อแทน "หุ่นไล่กา"
ของที่ระลึก

แสตมป์พืชสวนโลก  - บริษัท ไปรษณีย์ไทย จำกัด ออกแสตมป์เป็นรูปของดอกไม้นานาพรรณ 9 ชนิด
บุคคล/หน่วยงานที่เกี่ยวข้องกับการจัดงาน

นายรุ่ง จันตาบุญ : ผู้ออกแบบหอคำหลวง
กรมวิชาการเกษตร กระทรวงเกษตรและสหกรณ์ : หน่วยงานผู้จัดงาน
กิจการร่วมค้าซีเคเอ็นเอ็นแอล : บริษัทผู้รับเหมา
มหาวิทยาลัยเกษตรศาสตร์ : ที่ปรึกษาโครงการด้านออกแบบและควบคุมการก่อสร้าง
บริษัท Feelgreen Design จำกัด : ภูมิสถาปนิกโครงการ
บริษัท นงนุชแลนด์สเคปแอนด์การ์เด้นดีไซน์ จำกัด ของนายกัมพล ตันสัจจา : บริษัทผู้รับเหมางานภูมิสถาปัตย์
บริษัท รี้ด เทรดเด็กซ์จำกัด (นายปรีชา สนั่นวัฒนานนท์ เป็นกรรมการผู้จัดการ) : บริษัทผู้บริหารการจัดงาน
ข้อวิจารณ์เกี่ยวกับโครงการ

โครงการนี้เป็นหนึ่งใน 14 โครงการ ว่าเป็นหนึ่งในโครงการขนาดใหญ่ (เมกะโปรเจกต์) ของจังหวัดเชียงใหม่ ที่ทำลายสภาพแวดล้อมและนิเวศวัฒนธรรมของจังหวัดเชียงใหม่
มีผู้ทรงคุณวุฒิทางพืชสวน ออกมาแสดงความเห็นถึงความไม่ชอบมาพากลของโครงการ ได้แก่ ศาสตราจารย์ ระพี สาคริก อดีตอธิการบดีมหาวิทยาลัยเกษตรศาสตร์ ผู้เชี่ยวชาญด้านพืชพันธุ์ และบุคคลที่ได้รับการยอม รับในเรื่องกล้วยไม้ทั้งในประเทศและต่างประเทศ, นายอนันต์ ดาโลดม นายกสมาคมพืชสวนแห่งประเทศไทย, และนายอดิศักดิ์ ศรีสรรพกิจ อธิบดีกรมวิชาการเกษตร ประเด็นที่เป็นปัญหา ได้แก่ เรื่องที่ตั้งของโครงการ ที่อาจมีผลต่อการกลายพันธุ์ของพืชป่าบริเวณใกล้เคียง จากพืชที่นำเข้าจากต่างประเทศ, การได้รับเหมาในจัดงาน/และการก่อสร้างเพียงเจ้าเดียว, คุณภาพของงานว่าได้มาตรฐานดีพอในระดับ เอ 1 หรือไม่, การปรับพื้นที่และการออกแบบวางผังได้คำนึงถึงธรรมชาติและผลกระทบสิ่งแวดล้อมหรือไม่, และเนื่องจากโครงการนี้เป็นหนึ่งในโครงการเมกกะโปรเจกต์ในจังหวัดเชียงใหม่หลายโครงการ ซึ่งเป็นต้นเหตุของเหตุการณ์อุทกภัยที่เกิดขึ้นในปีเดียวกันนี้
โครงการนี้เป็นหนึ่งใน 8 โครงการที่นายอนันต์ ดาโลดม อดีต ส.ว.สุราษฎร์ธานี ในฐานะนายกสมาคมพืชสวนแห่งประเทศไทย ได้ยื่นเสนอต่อ คณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.) ว่ามีหลักฐานการกระทำผิดพ.ร.บ.ว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 11 และ 12 หรือไม่ การกระทำดังกล่าวโปร่งใสหรือไม่ มีการทุจริตเอื้อประโยชน์แก่เอกชนบางราย โดยเฉพาะการจ้างเหมาก่อสร้างภูมิสถาปัตยกรรมและระบบสาธารณูปโภค โดยกิจการร่วมค้า CKNNL ชนะการประมูลในราคา 1,199 ล้านบาท ต่ำกว่าวงเงินดำเนินงานอยู่ 300,000 บาท และต่ำกว่าราคากลางที่กำหนดไว้ที่ 1,259,850,100 บาท ซึ่งเห็นว่าเป็นการเอื้อประโยชน์ต่อเอกชน
นอกจากนี้ยังมีเอ็นจีโอทางด้านสิ่งแวดล้อมอีกหลายคนออกมาเคลื่อนไหวถึงขั้นตอนการเร่งรีบอนุมัติและจัดงานโดยละเลยเรื่องผลกระทบ เช่น นายชัยพันธุ์ ประภาสะวัต ผู้อำนวยการสถาบันสิทธิชุมชน ได้เตรียมเรื่องนี้ฟ้องศาลปกครอง จากการใช้เนื้อที่ 470 ไร่ที่ใช้ในการจัดงานนี้ ว่าอยู่ในเขตอุทยานแห่งชาติดอยสุเทพ-ปุย มีการดัดแปลงเอาอุทยานฯไปก่อสร้าง ก่อนผ่านคณะกรรมการอุทยานแห่งชาติ ซึ่งถือว่าผิดกฎหมาย อีกทั้งยังตรวจสอบไม่ได้ว่ามีการนำพืชจีเอ็มโอเข้ามาด้วยหรือไม่ เพราะอาจส่งผลกระทบต่อระบบนิเวศไทยได้
ดูเพิ่ม

งานจัดแสดง ที่ใกล้เคียงกัน
มหกรรมพืชสวนโลก เสิ่นหยาง 2006 มณฑลเหลียวหนิง ประเทศจีน
งาน Floriade ที่กรุงแคนเบอร์รา ออสเตรเลีย เว็บไซต์ทางการของงาน Floriade 2006
งาน BUGA ที่ประเทศเยอรมัน  เว็บไซด์ของงาน
งานเทศกาลสวนและภูมิทัศน์ LAMAN ของประเทศมาเลเซีย
The International Garden and Greenery Exposition ในปี 1990 ที่โอซากะ ญี่ปุ่น
The International Gardening and Landscaping Exhibition Japan Flora ในปี 2000 ที่เกาะอาวาจิ จังหวัดเฮียวโงะ ญี่ปุ่น
แหล่งข้อมูลอื่น

องค์การนิทรรศการนานาชาติ Bureau International des Expositions (BIE)
เว็บไซต์งานราชพฤกษ์ 2549, คลังข้อมูลเก่าเก็บจากแหล่งเดิมเมื่อ 15 มิถุนายน 2006
แนะนำการเดินทางไปยังงานพืชสวนโลก จังหวัดเชียงใหม่, คลังข้อมูลเก่าเก็บจากแหล่งเดิมเมื่อ 27 กันยายน 2007
รายละเอียดสัญลักษณ์ของงานแต่ละตัว, คลังข้อมูลเก่าเก็บจากแหล่งเดิมเมื่อ 6 พฤศจิกายน 2006
พืชสวนโลก : ในความสว่างมีความมืด, โอเพ่นออนไลน์
18°44′56″N 98°55′28″E﻿ / ﻿18.7488062°N 98.9243746°E﻿ / 18.7488062; 98.9243746
แผนที่และภาพถ่ายทางอากาศของ มหกรรมพืชสวนโลกเฉลิมพระเกียรติฯ ราชพฤกษ์ 2549
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กรายชื่องานนิทรรศการโลกในเอเชียตะวันออกเฉียงใต้ |
| --- | --- |
ดัตช์อีสต์อินดีส์ (1816–1949): นิทรรศการโคโลเนียลเซมารัง (1914)
เฟรนซ์อินโดไชนา (1887–1945): นิทรรศการฮานอย (1902–1903)
ไทย (1932–ปัจจุบัน):  มหกรรมพืชสวนโลกเฉลิมพระเกียรติฯ ราชพฤกษ์ 2549 (เชียงใหม่ 2006–2007)  มหกรรมพืชสวนโลกเฉลิมพระเกียรติฯ ราชพฤกษ์ 2554 (เชียงใหม่ 2011–2012)  มหกรรมพืชสวนโลกเฉลิมพระเกียรติฯ อุดรธานี 2569 (2026–2027)  มหกรรมพืชสวนโลกเฉลิมพระเกียรติฯ นครราชสีมา 2572 (2029–2030) 
ฟิลิปปินส์ (1946–ปัจจุบัน):  เอ็กซ์โปฟิลิปิโน (มาบาลากัต 1998–1999) 
หอคำหลวง เป็นอาคารหลักของโครงการ ออกแบบโดย รุ่ง จันตาบุญ
ตุ๊กตาสัญลักษณ์ของงาน
มหาวิทยาลัยยูนนาน

มหาวิทยาลัยยูนนาน (จีน: 云南大学; พินอิน: yúnnán dàxué; อังกฤษ: Yunnan University) เป็นมหาวิทยาลัยตั้งอยู่ใน เมืองคุนหมิง มณฑลยูนนาน ประเทศจีน ก่อตั้งขึ้นในปี พ.ศ. 2465 โดย ถัง จิเหยา ผู้ว่าการมณฑลยูนนาน เป็นมหาวิทยาลัยของรัฐที่มีชื่อเสียงมากสุดในมณฑลยูนนาน จากการรายงานของคอกโครัลลีไซมอนส์ ประจำปี พ.ศ. 2563 มหาวิทยาลัยยูนนานได้รับการจัดอันดับที่ 351 - 400 ของเอเชีย เดิมมีชื่อเรียกว่า มหาวิทยาลัยเอกชนตงหลู ในปี พ.ศ. 2473 มหาวิทยาลัยเอกชนตงหลูได้เปลี่ยนเป็นมหาวิทยาลัยตงหลูประจำมณฑล ต่อมาปี พ.ศ. 2477 เปลี่ยนชื่อเป็น มหาวิทยาลัยยูนนาน
ในปี พ.ศ. 2494 แผนกต่างๆของสถาบันอุดมศึกษาทั่วประเทศได้รับการปรับโครงสร้างใหม่ และสถานะมหาวิทยาลัยยูนนานก็เปลี่ยนจาก มหาวิทยาลัยทั่วไปของมณฑลยูนนาน กลายเป็น มหาวิทยาลัยที่สำคัญของชาติจีน ที่เน้นด้านศิลปศาสตร์และวิทยาศาสตร์ หลังจากช่วงการปฏิวัติทางวัฒนธรรม ปี พ.ศ. 2521 สำนักวิชาที่ถูกยกเลิก เช่น วิศวกรรมศาสตร์ และ เศรษฐศาสตร์ ก็ค่อยๆได้รับการบูรณะใหม่ ในปี พ.ศ. 2542 คณะนิติศาสตร์ และ คณะภาษาต่างประเทศของมหาวิทยาลัยยูนนานได้รับการสถาปนาขึ้นใหม่ ในเดือนพฤศจิกายน พ.ศ. 2554 คณะแพทยศาสตร์ของมหาวิทยาลัยยูนนานได้รับการบูรณะและสร้างใหม่ ในเดือนธันวาคม พ.ศ. 2558 โรงเรียนคอมพิวเตอร์อิเล็กทรอนิกส์ประจำมณฑลยูนนานถูกรวมเข้ากับมหาวิทยาลัยยูนนาน
ประวัติ > ช่วงสมัยมหาวิทยาลัยเอกชนตงหลู

มหาวิทยาลัยยูนนาน เดิมมีชื่อว่า มหาวิทยาลัยเอกชนตงหลู (จีน: 私立东陆大学) ก่อตั้งโดย ถัง จิเหยา ผู้ว่าการมณฑลยูนนาน เมื่อวันที่ 8 ธันวาคม พ.ศ. 2465 ด้วยความเห็นชอบของสำนักงานผู้ว่าการยูนนาน มหาวิทยาลัยตงหลูเอกชนได้ก่อตั้งขึ้นอย่างเป็นทางการ ชื่อเดิมของมหาวิทยาลัยมาจากชื่อของผู้ว่าการมณฑลยูนนาน ถัง จิเหยา (จีน: 唐继尧) มีความหมายว่า "เจ้าแห่งทวีปตะวันออก"   เมื่อมหาวิทยาลัยเอกชนตงหลู ก่อตั้งขึ้น มีแผนการจัดตั้งสาขาวิชาขึ้นทั้งหมด 7 วิชา ได้แก่ ศิลปศาสตร์ วิทยาศาสตร์ วิศวกรรมศาสตร์ การแพทย์ พาณิชยกรรม และเกษตรกรรม อย่างไรก็ตาม ในช่วงเริ่มต้นของการก่อตั้งมหาวิทยาลัย ทางมหาวิทยาลัยได้เปิดชั้นเรียนศิลปศาสตร์และวิทยาศาสตร์ เพียงสองสาขาเท่านั้น หลักสูตรเตรียมความพร้อมเฉพาะนักเรียนจำนวน 120 คน ในปี พ.ศ. 2468 มีการก่อตั้งหลักสูตรระดับปริญญาตรีสองหลักสูตร ได้แก่ วิศวกรรมศาสตร์และศิลปศาสตร์